CELEX: 62012TN0147
Language: mt
Date: 2012-03-30 00:00:00
Title: Kawża T-147/12: Rikors ippreżentat fit- 30 ta’ Marzu 2012 — Wünsche Handelsgesellschaft International vs Il-Kummissjoni Ewropea

9.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 165/29
            
         Rikors ippreżentat fit-30 ta’ Marzu 2012 — Wünsche Handelsgesellschaft International vs Il-Kummissjoni Ewropea
   (Kawża T-147/12)
   2012/C 165/50
   Lingwa tal-kawża: il-Ġermaniż
   
      Partijiet
   
   
      Rikorrenti: Wünsche Handelsgesellschaft International mbH & Co KG (Hamburg, il-Ġermanja) (rappreżentanti: K. Landry u G. Schwendinger, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni REM 02/09, tas-16 ta’ Settembru [K(2011) 6393 finali];
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Ir-rikorrenti titlob l-annullament tad-Deċiżjoni tal-Kummissjoni REM 02/09, tas-16 ta’ Settembru 2011 [C(2011) 6393 finali], li permezz tagħha ġie deċiż li ma huwiex iġġustifikat li tingħata maħfra ta’ dazji fuq l-importazzjoni f’każ partikolari, li fih ir-rikorrenti importat faqqiegħ ippreservat tat-tip Agaricus miċ-Ċina fis-snin 2004 u 2006.
   Insostenn tar-rikors tagħha, ir-rikorrenti tinvoka l-motivi li ġejjin.
   
               (1)
            
            
               Ksur tal-Artikolu 220(b) tal-Kodiċi Doganali tal-Komunità
               
                           —
                        
                        
                           Ir-rikorrenti għandha dubji rigward l-evalwazzjoni tal-Kummissjoni li f’dan il-każ l-awtoritajiet doganali Ġermaniżi wettqu żball.
                        
                     
                           —
                        
                        
                           Mill-inqas, ir-rikorrenti ma setgħetx tinduna b(l-allegat) żball. Ir-rikorrenti, in bona fide u b’esperjenza, ma tista’ tiġi akkużata bl-ebda negliġenza. Fid-dawl tal-kumplessità tas-sitwazzjoni ġuridika u tal-prassi segwita tul diversi snin mill-awtoritajiet Ġermaniżi, ir-rikorrenti tinvoka l-prinċipju tal-aspettattivi leġittimi.
                        
                     
         
               (2)
            
            
               Ksur tal-Artikolu 239 tal-Kodiċi Doganali tal-Komunità
               
                           —
                        
                        
                           Il-Kummissjoni wettqet żball ġuridiku proċedurali meta rrifjutat b’mod sommarju l-maħfra ta’ dazji fuq l-importazzjoni prevista fl-Artikolu 239 tal-Kodiċi Doganali tal-Komunità permezz ta’ sempliċi riferiment għall-esklużjoni msemmija fl-Artikolu 220(2)(b) ta’ dan il-kodiċi, mingħajr evalwazzjoni separata.
                        
                     
                           —
                        
                        
                           Barra minn hekk, il-Kummissjoni wettqet żball ġuridiku sostantiv meta injorat li f’dan il-każ kienu jeżistu ċ-“ċirkustanzi partikolari” imsemmija fl-Artikolu 239 tal-Kodiċi u li l-kundizzjonijiet għal maħfra skont din id-dispożizzjoni kienu sodisfatti.
                        
                     
         
               (3)
            
            
               Ksur tal-prinċipji ġenerali tad-dritt
               
                           —
                        
                        
                           Barra minn dan, ir-rikorrenti tilmenta li, bid-deċiżjoni li ħadet, il-Kummissjoni kisret il-prinċipji tad-dritt primarju tal-aspettattivi leġittimi, ta’ proporzjonalità, ta’ amministrazzjoni tajba u ta’ trattament ugwali.